**Külföldiek Magyarországon**

**avagy**

**turisták, legális munkavállalók, illegális munkavállalók, menekültek, tiltott határátlépők Magyarországon**

**című felhívás**

**2022.**

Videópályázat középiskolás diákok számára

**A pályázat kiírója:**

Az Országos Idegenrendészeti Főigazgatóság (OIF) Tudományos Tanácsa és a Magyar Rendészettudományi Társaság Migrációs Tagozata (MRTT MT)

**A pályázat célja és a pályázók köre**:

A középfokú oktatási intézményben tanulói jogviszonnyal rendelkező diákok ösztönzése, hogy a migrációval kapcsolatos gondolataikat, tapasztalataikat képi formába öntsék. A pályázaton való indulás lehetséges egyénileg vagy alkotócsoportokban. A pályázaton való indulás feltétele, hogy a Pályázó vállalja a pályázatban meghirdetett feltételek teljesítését.

**A pályázat részletei**

***Miről szóljon a videó?***

A migrációval kapcsolatos kérdésekről, eseményekről, aktualitásról.

A tartalom lehet saját, szerkesztett vagy videómontázs. Teljes mértékben a pályázókra van bízva, a szerzői- valamint a személyiségi jogok betartásával. A benyújtott pályamunkában szereplő, ott képmásukkal, és/vagy hangjukkal megjelenő személyek, illetve kiskorúságuk esetén törvényes képviselőik a pályázati kiírásban, illetve az adatkezelési tájékoztatóban részletezett felhasználásához teljes körűen hozzájárultak és erről nyilatkoztak.

A videóban megjelentetettek nem az OIF hivatalos álláspontját tükrözik.

**A pályázat értékelése, díjazása**

A pályaműveket az OIF Főigazgatója által kijelölt tagokból álló Bíráló Bizottság értékeli.

**Értékelési szempontok**

* tartalmi szempontok: kapcsolódás a pályázat témájához,
* mondanivaló és annak kifejeződése,
* technikai szempontok: kép- és hangminőség.

**Pályázat díjazása:** A beérkező pályaművek közül az OIF Főigazgatója a Bíráló Bizottság javaslata alapján a pályázat győzteseit az alábbi összegű sportszer vásárlási utalványban részesíti:

1. helyezett: 250 000,- Ft
2. helyezett: 150 000,- Ft
3. helyezett: 100 000,- Ft

A Bíráló Bizottság döntése alapján az OIF Főigazgatója fenntartja magának a jogot, hogy a pályaművek értékelésekor díjakat visszatartson vagy összevonjon.

**Pályázati feltételek**

A pályázaton csak a fenti témában és a meghatározáshoz illeszkedő alkotásokkal lehet részt venni.

* Egy alkotó vagy alkotó csoport kizárólag egyetlen alkotással pályázhat, amelyet korábban más pályázatban még nem nyújtott be.
* A Pályázó a pályázat benyújtásával elfogadja a pályázati kiírásban részletezett feltételeket és az elbírálás módját.
* A Pályázó, illetve az alkotó csoport valamennyi tagja kitölti és aláírja a mellékletben található Regisztrációs Lapot. A Regisztrációs Lapot 16. életévét betöltött pályázó esetén a pályázó, 16. életévét be nem töltött pályázó esetén a pályázó törvényes képviselője (szülő, gondviselő) tölti ki és írja alá.

 **Pályaművel (videó) szemben támasztott követelmények:**

* 1 db MP4 formátumú, legalább HD (1280 x 720 pixel) felbontású, fekvő tájolással készített, minimum 3 perc, maximum 6 perc hosszúságú kisfilm.
* A filmnek legyen címe.
* A film tartalmazza a készítő nevét és iskoláját.

**A pályázat benyújtása**

A pályázat benyújtása kizárólag elektronikus úton történik!

* A pályamunkát egy fájlküldő szolgáltatás segítségével kell beküldeni (erre a célra javasoljuk például a *WeTransfer.com*, a *mammutmail.com*, a *toldacuccot.hu* vagy a *Tresorit Send* ingyenes szolgáltatásait) a videopalyazat@yahoo.com e-mail címre beküldött fájlküldő hivatkozással.
* Az e-mail tárgyának a „Külföldiek Magyarországon című videópályázat” mondatot kell megadni.
* Az e-mailben fel kell tüntetni:
	+ - pályázat címe,
		- a pályamunka rövid leírása, ismertetése,
		- a Pályázó által lényegesnek tartott további információk.
* Az e-mailhez csatolmányban mellékelni kell a leírásnak megfelelően kitöltött
	+ - regisztrációs lapot (pdf. formátumban), valamint
		- a videóban szereplők hozzájáruló nyilatkozatát.

**A pályázat beküldésére nyitva álló időszak: 2022. április 11. és 2022. április 15. napja között.**

A fent jelzett határnapokon kívül beérkezett pályaműveket a Bíráló Bizottság nem tudja értékelni!

**Egyéb fontos információk:**

* Az OIF felhasználási jogot szerez a díjazott pályaművekre, amelyet felhasználhat tájékoztatási célra, közzé tehet a honlapján vagy az általa meghatározott felületeken.
* A videó nem valósíthat meg bűncselekményt!

**Eredményhirdetés:**

Az eredményhirdetésre és a díjak átadására várhatóan 2022 júniusában kerül sor.

A pályázattal kapcsolatos technikai és tartalmi kérdéseket a videopalyazat@yahoo.com címre várják a kiírók.

Budapest, 2022. január

**Mellékletek:**

1. **számú melléklet: Regisztrációs lap (szülői beleegyező nyilatkozattal)**
2. **számú melléklet: Nyilatkozat a videóban szereplők részére**
3. **számú melléklet: Adatkezelési (érintetti) tájékoztató**

**R E G I S Z T R Á C I Ó S L A P[[1]](#footnote-1)**

Az OIF Tudományos Tanácsa és az MRTT MT

2022. Külföldiek Magyarországon címmel meghirdetett videópályázat felhíváshoz

|  |  |
| --- | --- |
| Pályázó neve: | …………………………………………………………………………. |
| Pályázó életkora (betöltött év): | …………………………………………………………………………. |
| A benyújtott pályamunka[[2]](#footnote-2)□ önálló pályamunka □ alkotó csoport közös pályamunkája |
| Alkotó csoport esetén az alkotócsoport neve:  | …………………………………………………………………………. |
| Pályázó iskolájának neve, osztálya: | …………………………………………………………………………. |
| Pályázó iskolájának címe: | …………………………………………………………………………. |
| Pályázó iskolájának e-mail címe, telefonszáma: | …………………………………………………………………………..…………………………………………………………………………. |
| A pályázó értesítési e-mail címe: | …………………………………………………………………………. |
| A pályázó telefonszáma: | …………………………………………………………………………. |
| A pályamunka címe: | …………………………………………………………………………. |

Alulírott ………………………………………………………………………………. (*16. életévét betöltött pályázó esetén a pályázó neve, 16. életévét be nem töltött pályázó esetén a pályázó törvényes képviselőjének neve*), a pályázó pályázati részvételére, és a benyújtott pályamunkára vonatkozóan az alábbi nyilatkozatot teszem[[3]](#footnote-3).

|  |  |
| --- | --- |
| □ | Feltétlen és visszavonhatatlan módon kijelentem, hogy a Külföldiek Magyarországon címmel meghirdetett videópályázati felhíváshoz kapcsolódó adatkezelések egyes jellemzőiről szóló adatkezelési tájékoztatást megismertem. |
| □ | Az adatkezeléshez az adatkezelési tájékoztatás szerinti tartalommal kifejezetten hozzájárulok. |
| □ | Feltétlen és visszavonhatatlan módon kijelentem, hogy a benyújtott pályamunkában szereplő, ott képmásukkal, és/vagy hangjukkal megjelenő személyeket, illetve kiskorúságuk esetén törvényes képviselőiket teljes körűen tájékoztattam a pályázó által készített kép-, és hangfelvételek felhasználási céljáról, a pályázatban való részvétel körülményeiről, az ezzel kapcsolatos adatkezelésről, illetve a pályamunka Kiíró általi felhasználásának lehetőségeiről.  |
| □ | Feltétlen és visszavonhatatlan módon kijelentem, hogy a benyújtott pályamunkában szereplő, ott képmásukkal, és/vagy hangjukkal megjelenő személyek, illetve kiskorúságuk esetén törvényes képviselőik a pályamunka előző pontban írt, és a pályázati kiírásban, illetve az adatkezelési tájékoztatóban részletezett felhasználásához kifejezetten és teljes körűen hozzájárultak. (Velük beleegyező nyilatkozatot írattam alá, amelyet a pályázathoz csatolok.) |
| □ | Feltétlen és visszavonhatatlan módon kijelentem, hogy a benyújtott pályamunka minden szempontból márkanév- illetve brand mentes, megfelel a reklámozási korlátokról szóló jogi szabályozásnak. |
| □ | Díjfizetésre vonatkozó minden igény nélkül kifejezetten hozzájárulok, hogy a pályamű nyilvánosság számára szervezett vetítésen, továbbá az OIF internetes felületein, kiadványaiban részben, vagy egészben megjelenjen, bemutatásra, felhasználásra kerüljön az alkotó (pályázó, vagy alkotói csoport) nevének és életkorának feltüntetésével. |

Kelt: …………………………………………

……………………………………………….

pályázó, vagy törvényes képviselőjének aláírása

**Nyilatkozat**

**a**

**Külföldiek Magyarországon**

**avagy**

**turisták, legális munkavállalók, illegális munkavállalók, menekültek, tiltott határátlépők Magyarországon**

**című**

**Videópályázathoz**

**Résztvevők, vagy szülők (törvényes képviselők)**

* Aláírásommal igazolom, hogy a kisfilm szereplőjeként hozzájárulok a pályázati feltételek szerinti további felhasználáshoz.
* Mint a kisfilm kiskorú szereplőjének szülője (törvényes képviselője), aláírásommal hozzájárulok a szerepléshez és a pályázati feltételek szerinti további felhasználáshoz.

|  |  |
| --- | --- |
| **Szereplő neve:** | **Hozzájáruló aláírás, dátum:** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
| Nyilvántartási szám: |  |
| Adatkezelés megnevezése | Pályázat kiírásához szükséges adatok kezelése |
| Adatkezelés célja | A pályázati felhívásra benyújtott pályázatok nyertesének megállapítása |
| Adatkezelés jogalapja | a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és Tanács 2016. április 27-i (EU) rendelet (1) bekezdés a) pontja. |
| Az adattovábbítás címzettjei | Nem történik adattovábbítás |
| Harmadik országba, nemzetközi szervezet számára történő továbbítás címzettjei, az adattovábbítással érintett adatkör és annak célja, jogalapja | Harmadik országba, nemzetközi szervezet számára nem történik adattovábbítás |
| Az adatkezelés időtartama | Az elutasított pályázatok esetében a döntés megszületésig, a nyertes pályázat esetében a döntéstől számított 8 év. |
| Az adatszolgáltatás jogszabályon vagy szerződéses kötelezettségen alapul, vagy szerződéskötés előfeltétele | Nem történik adatszolgáltatás |
| A kezelt adat automatizált döntéshozatalra vagy profilalkotásra felhasználásra kerül | A kezelt adat automatizált döntéshozatalra vagy profilalkotásra nem kerül felhasználásra |
| Az érintettet megillető jogokAz adatkezeléssel összefüggésben az adatkezelést végző szerv vezetőjén keresztül:- tájékoztatást kérhet az adatkezelésről és hozzáférést kérhet a rá vonatkozóan kezelt adatokhoz,- pontatlan adatok esetén helyesbítést vagy a hiányos adatok kiegészítését kérheti,- a hozzájárulása alapján kezelt adatok törlését kérheti,- tiltakozhat a személyes adatok kezelése ellen,- az adatkezelés korlátozását kérheti. |
| Az adatkezelés tekintetében az adathordozhatósághoz való jog nem gyakorolható. Az érintett tájékoztatás kérése alapján - amennyiben az nem esik törvényben meghatározott érdekből korlátozás alá - megismerheti, hogy személyes adatainak kezelése folyamatban van-e az adatkezelő szervnél és jogosult arra, hogy a rá vonatkozóan kezelt adatok kapcsán tájékoztatást kapjon arról, hogy- milyen célból kezeli,- mi jogosítja fel az adatok kezelésére (jogalapjáról),- mikortól és meddig kezeli az adatokat (időtartamáról),- milyen adatokat kezel, és azok másolatát az érintett rendelkezésére bocsátja,- a személyes adatok címzettjeiről, illetve a címzettek kategóriáiról,- harmadik országba vagy nemzetközi szervezet részére történő továbbításról,- az adatkezeléssel kapcsolatos érintetti jogairól,- jogorvoslati lehetőségeiről. |

**Érintetti tájékoztató**

A tájékoztatás iránti és hozzáférésre irányuló kérelmekre az adatkezelő szerv legkésőbb 30 napon belül válaszol. Az érintett által a róla kezelt személyes adatokról kért további másolatokért az adatkezelő szerv az adminisztratív költségeken alapuló, észszerű mértékű díjat számíthat fel. Egyes esetekben az adatkezelő szerv törvényi felhatalmazás alapján a tájékoztatást megtagadhatja, ekkor a válaszban szerepel a tájékoztatás megtagadását megalapozó törvényi rendelkezés és jogorvoslati lehetőségéről szóló tájékoztatás.

Az adat helyesbítésének (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását.

Amennyiben nem egyértelmű, hogy a kezelt adat helyes vagy pontos, akkor az adatkezelő szerv az adatot nem helyesbíti, csak megjelöli, azaz jelzi, hogy azt az érintett kifogásolta, de nem biztos, hogy helytelen. Az adatkezelő a kérés hitelességének megerősítését követően, indokolatlan késedelem nélkül helyesbíti a pontatlan személyes adatokat, illetve kiegészíti a kérelemmel érintett adatokat. A helyesbítésről vagy megjelölésről az adatkezelő szerv az érintettet értesíti.

Adatkezelés korlátozására irányuló kérelmének az adatkezelő szerv akkor tesz eleget, ha az alábbiak valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,
* az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását,
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy is a rá vonatkozó adatkezelés ellen.

Ha az adat korlátozás alá esik, akkor a személyes adatokat a tárolás kivételével csak:

* az érintett hozzájárulásával,
* jogi igények előterjesztéséhez, érvényesítéséhez vagy védelméhez,
* más természetes vagy jogi személy jogainak védelme érdekében, vagy
* az Európai Unió, illetve valamely tagállam fontos közérdekéből lehet kezelni.

Az adatkezelő szerv az adatkezelés korlátozásának feloldásáról előzetesen tájékoztatja az

érintettet.

Amennyiben az érintett úgy ítéli meg, hogy az adatkezelés a GDPR rendelkezéseibe ütközik, illetve sérelmesnek véli azt, ahogy az adatkezelő szerv a személyes adatait kezeli, akkor célszerű az adatkezelő szerv vezetőjét (Dr. Halmosi Zsolt r. altábornagyot, az Országos Idegenrendészeti Főigazgatóság főigazgatóját, Budapest, 1117, Budafoki út 60.) keresni a panaszával. A panasz minden esetben kivizsgálásra kerül.

Ha a panaszára kapott válasz ellenére továbbra is sérelmezi azt, ahogyan az adatkezelő szerv kezeli az adatait, vagy közvetlenül az adatvédelmi hatósághoz kíván fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: ugyfelszolgalat@naih.hu, honlap: [www.naih.hu](http://www.naih.hu)).

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a
https://birosag.hu/birosag-kereso.

1. A Regisztrációs Lapot 16. életévét betöltött pályázó esetén a pályázó, 16. életévét be nem töltött pályázó esetén a pályázó törvényes képviselője (szülő, gondviselő) tölti ki és írja alá. [↑](#footnote-ref-1)
2. Kérjük a megfelelő jelölőnégyzetet két egymást metsző vonallal megjelölni! [↑](#footnote-ref-2)
3. Kérjük a jelölőnégyzetet két egymást metsző vonallal megjelölni! [↑](#footnote-ref-3)